CELEX: 62007CA0473
Language: fi
Date: 2009-01-22 00:00:00
Title: Asia C-473/07: Yhteisöjen tuomioistuimen tuomio (toinen jaosto) 22.1.2009 (Conseil d'État'n (Ranska) esittämä ennakkoratkaisupyyntö) — Association nationale pour la protection des eaux et rivières — TOS ja Association OABA v. Ministère de l'Écologie, du Développement et de l'Aménagement durables (Saasteet ja haitat — Direktiivi 96/61/EY — Liite I — 6.6 a kohta — Siipikarjan tehokasvatus — Määritelmä — Siipikarjan käsite — Eläinten laitoskohtainen enimmäismäärä)

21.3.2009   
            
            
               FI
            
            
               Euroopan unionin virallinen lehti
            
            
               C 69/9
            
         Yhteisöjen tuomioistuimen tuomio (toinen jaosto) 22.1.2009 (Conseil d'État'n (Ranska) esittämä ennakkoratkaisupyyntö) — Association nationale pour la protection des eaux et rivières — TOS ja Association OABA v. Ministère de l'Écologie, du Développement et de l'Aménagement durables
   (Asia C-473/07) (1)
   
   (Saasteet ja haitat - Direktiivi 96/61/EY - Liite I - 6.6 a kohta - Siipikarjan tehokasvatus - Määritelmä - ’Siipikarjan’ käsite - Eläinten laitoskohtainen enimmäismäärä)
   (2009/C 69/13)
   Oikeudenkäyntikieli: ranska
   Ennakkoratkaisua pyytänyt tuomioistuin
   Conseil d'État
   Pääasian asianosaiset
   
      Kantajat: Association nationale pour la protection des eaux et rivières — TOS ja Association OABA
   
      Vastaaja: Ministère de l'écologie, du développement et de l'aménagement durables
   Association France Nature Environnementin osallistuessa asian käsittelyyn
   Oikeudenkäynnin kohde
   Ennakkoratkaisupyyntö — Conseil d'État (Ranska) — Ympäristön pilaantumisen ehkäisemisen ja vähentämisen yhtenäistämiseksi 24.9.1996 annetun neuvoston direktiivin 96/61/EY (EYVL L 257, s. 26) tulkinta — Direktiivin aineellinen soveltamisala — Siipikarjan (luvanvaraiset) tehokasvatuslaitokset, joissa on enemmän kuin 40 000 siipikarjapaikkaa (direktiivin liitteessä I oleva 6.6.a kohta) — Käsitteet siipikarja ja siipikarjapaikka — Viiriäisten, peltopyiden ja kyyhkysten kuuluminen direktiivin soveltamisalaan — Jos viiriäiset, peltopyyt ja kyyhkyset kuuluvat direktiivin soveltamisalaan, onko sellainen kansallinen sääntely sallittu, jossa eläinten määrä sijoituspaikkaa kohden jyvitetään lajikohtaisesti?
   Tuomiolauselma
   
               1)
            
            
               Ympäristön pilaantumisen ehkäisemisen ja vähentämisen yhtenäistämiseksi 24.9.1996 annetun neuvoston direktiivin 96/61/EY, sellaisena kuin se on muutettuna 29.9.2003 annetulla Euroopan parlamentin ja neuvoston asetuksella (EY) N:o 1882/2003, liitteessä I olevassa 6.6 a kohdassa esiintyvää ”siipikarjan” käsitettä on tulkittava siten, että viiriäiset, peltopyyt ja kyyhkyset kuuluvat sen soveltamisalaan.
            
         
               2)
            
            
               Direktiivin 96/61, sellaisena kuin se on muutettuna asetuksella N:o 1882/2003, liitteessä I oleva 6.6 a kohta on esteenä pääasiassa kyseessä olevan kaltaiselle kansalliselle säännöstölle, jonka mukaan tehokasvatuslaitoksen lupaa koskevat raja-arvot lasketaan sellaisen eläinyksikköjärjestelmän perusteella, jossa eläinten määrä sijoituspaikkaa kohden jyvitetään lajikohtaisesti, jotta voidaan ottaa huomioon eri lintujen tosiasiallisesti erittämän typen määrä.
            
         
      (1)  EUVL C 22, 26.1.2008.